
eppSI 
Mintzaidetza 

AIETEKO FORO SOZIALA 

EPPKren Mintzaidetzak gatazka politikoaren konponbidearen inguruan bizi 
dugun egoera gogoan hartuta, Aieteko konferentzian marraztutako ibilbidean den Foro 
Soziala eta egindako Gomendioak aipatu nahi ditu euskal jendartearen aurrean: 

TESTUINGURUA 

Espainia eta Frantziako gobernuek gatazka politikoaren konponbide prozesua 
blokeatu dute. Espainiako agintariek, hartutako konpromisoak ez dituzte bete eta 
Frantzia, harekiko erabat lerrokaturik agertzen da. Bi biek oraingoz, ez dute Aieteren 
bide orrian sartu nahi. Jarrera honek prozesuak sortu dezakeen aukera demokratiko 
berriari estatuek dioten beldurra erakusten du. 

Konponbidearen ibilbidea trabatu asmo dute presooi baldintza gaindiezinak 
ezarriz, kaleratzeak oztopatu eta prozesua usteltzeko. Denbora haien aide baliatu nahi 
dute, presoen eremuan urratsik ez emateak EPPK-an haustura ekarriko duelakoan, 
arazoa Ezker Abertzaleak duela sinistaraziz. 

Euskal Jendartearen gehiengo zabala aldiz konponbidearen aide da. Ahalegin 
handia egiten ah dela aitortzen dugu. Ipar Euskal Herrian eremu politiko osoaren 
bultzada azpimarratzekoa da. 

Batzuk ordea, zabaltzen ari den bideari bizkar eman nahi diote. Besteri 
inplikazio handiagoa exijitu beharko genieke. Gatazka politikorik ez eta preso 
politikorik ez dela arinkeriaz antzeztu dute Gasteizen. Jokabideok oztopo dira 
gatazkaren ondorioen konponbidean interesa duen ororentzat. Bistan da, prozesuak 
herriaren babes eta bultzada ezinbestekoa duela, nazioarteko eragileena bezala. 
Guztion konpromisoa, EPPK-k berea berresten du, Euskal herria eta bere 
etorkizunarekiko beti izan duen ardura politikoa beregain hartuz. 

FORO SOZIALA 

Baionan joan den abenduan Bake Bideak antolatutako jardunaldien ondotik 
badela segidarik garrantzitsua deritzogu. Baionan bezala, martxoaren 14-15an Iruhean 
eta Bilbon izan den parte hartze zabala baikorki azpimarratu nahi dugu: 

-Nazioartetik modu desinteresatuan partaide izan diren pertsonalitate eta 
elkarteak. 

-Euskal Herriko alderdi politiko, eta eragile politiko, sozial eta ekonomikoen 
parte hartzea. 

-Jendarte zabaleko herritarren parte hartze zuzena, unibertsitate eta beste 
eremuetatik bezala herritar xumeena ere bai. 



-Kanpotiko esperientziak eskaintzen parte hartu duten hizlarien konpromiso 
eta seriotasuna. 

EPPKren Mintzaideok Foroan parte hartze zuzena ahalbidetzeko eskaera 
ofiziala egin arren Gobernuek uko egin diote aukera honi. Bitartekarien bidez 
Mintzaideen presentzia bermatu den arren, aurrera begirakoan beste ekimenetan parte 
hartzeko asmoa berresten dugu. 



GOMENDIOAK 

Gomendioek eremu zabala jorratzen dute. Gaiak partzialki jorratu baino, 
gomendioen multzo osoa aintzat hartzea ezinbestekoa da. Gatazka politikoaren 
konponbide osoa aintzat hartzea bezala. 

Gomendioak, eta bere garapen dinamika, herriaren adostasun zabala 
eraikitzeari begira eta estatuen itxikeria aldarazteari begira, mugarri berria izan 
daitezke. EPPK-k ikuspegi propio, baikor eta eraikitzailetik inplikatzen jarraituko du. 

Gure Kolektiboa jabetzen da beregain duen erantzukizunaz prozesua 
hauspotzeko. Gomendioak jaso eta aztertzeko konpromisoa hartzen du. Bere baitan 
gogoeta zabala ireki eta kidego osoaren iritzi eta ekarpenekin posizioa finkatzeko. 
Herriarekin batera bidea egiteko konpromisoa berretsi eta gogoetaren ondorioak 
ezagutzera emango ditu. 

EPPK-k Euskal Herrian abiatutako prozesuan parte hartzeko erabakitasuna 
berretsi nahi du, eztabaidak baldintza egokietan burutzeko eta erabakiak hartzeko 
oztopo handiak ezartzen zaizkion arren. Sakabanaketak amaitu egin behar du eta 
honek guztion bultzada definitiboa behar du. Lortuko dugu! 

Euskal presoak Euskal Herrira! Amnistia-autodeterminazioa! 

Euskal Herria bihotzean, 2013ko maiatzean 



